รายชื่อผลงานของคิมเบอร์ลี แอน เทียมศิริ

บทความนี้เนื้อหาเกี่ยวกับผลงานของคิมเบอร์ลี แอน เทียมศิริ สำหรับบทความหลักดูที่ คิมเบอร์ลี แอน เทียมศิริ
| ผลงานเพลงของคิมเบอร์ลี แอน เทียมศิริ |
| --- | --- |
มิวสิกวิดีโอ: 12
เพลง: 9
ละครโทรทัศน์: 17
ภาพยนตร์สั้น: 3
ในปี พ.ศ. 2553 ผลงานเรื่องแรก ธาราหิมาลัย รับบท ทิพย์ธารา อดิศวร หรือ หมอน้ำ ประกบคู่ อธิชาติ ชุมนานนท์ หนึ่งในละครชุดซีรีส์ 4 หัวใจแห่งขุนเขา ทำขึ้นเนื่องจากโอกาสทางช่องครบรอบ 40 ปี สำหรับการแสดงในละครเรื่องนี้ คิมเบอร์ลี่ได้รับการเสนอชื่อเข้าชิง สยามดารา สตาร์ส อวอร์ดส์ 2011 และ ท็อปอวอร์ด 2010 ในสาขาดาวรุ่งหญิงยอดเยี่ยม และในซีรีส์มีอีก 3 เรื่อง ดวงใจอัคนี , ปฐพีเล่ห์รัก , วายุภัคมนตรา ในปี พ.ศ. 2554 ในผลงานเรื่อง รักปาฏิหาริย์ รับบท ณิชมนต์ ชุติมันต์ (ณิช) หรือ แม่บ้านประนอมที่ปลอมตัวมาทำงานอยู่ในครอบครัวบ้าน นมล หรือ ชาลิดา วิจิตรวงศ์ทอง เรื่องนี้สาวคิมเบอร์ลี่ ประกบคู่ กฤษฎา พรเวโรจน์ ต่อมาในปีเดียวกันผลงานอีกเรื่อง สามหนุ่มเนื้อทอง รับบท อรุณศรี เป็นพนักงานบริษัทของพระเอก ประกบคู่ ปริญ สุภารัตน์ ละครเรื่องนี้เป็นละครในโครงการ 4+1 Channel 3 SuperStar และ ในปี พ.ศ. 2555 เธอแจ้งเกิดอย่างเต็มตัวในละครเรื่อง ปัญญาชนก้นครัว รับบท เอมิกา หรือ ชะเอม ทำให้คิมเบอร์ลี่เป็นที่รู้จักอย่างกว้างขวางมากขึ้น ได้ประกบคู่ขวัญกับ ปริญ สุภารัตน์ อีกครั้ง และเรื่องได้รับการเสนอชื่อเข้าชิง คมชัดลึก อวอร์ด ครั้งที่ 10 ในสาขานักแสดงนำหญิงยอดนิยม และ รางวัลโทรทัศน์ทองคำ ครั้งที่ 27 ในสาขาดารานำหญิงดีเด่น และต่อมาในปี พ.ศ. 2556 ผลงานเรื่อง แรงปรารถนา รับบท สุอาภา เป็นลูกคุณหนูที่เหวี่ยงวีน ถือว่าได้พลิกบทบาทที่แตกต่างอีกหนึ่งเรื่อง ประกบคู่ ณเดชน์ คูกิมิยะ และในปีเดียวกันมีละครเรื่อง ต้นรักริมรั้ว รับบท นลิน ประกบกับพระเอกคู่ขวัญอย่าง ปริญ สุภารัตน์ ต่อมาในปี พ.ศ. 2558 มีผลงานละครทั้งหมด 3 เรื่อง ประเดิมเรื่องแรกของปี แอบรักออนไลน์ รับบท พริบพราว แสดงร่วมกับ แอน ทองประสม และยังรับรางวัลจาก EFM AWARDS ในสาขาดารายอดนิยม อีกเรื่องถัดไปก็เป็นชุดซีรีส์ เลือดมังกร ตอน เสือ (เลือดมังกร) รับบท วันวิสา หรืออีกชื่อที่พระเอกเรียก เจ๊จิ๋ม เป็นละครที่ครบรสเป็นอีกบทบาทที่ของสาวคิมเบอร์ลี่ ประกบคู่กับ อนันดา เอเวอร์ริ่งแฮม แถมยังได้รับรางวัลจาก EFM AWARDS ในสาขาดารายอดนิยมติดกัน และอีกเรื่อง นางร้ายที่รัก รับบท พิมพ์ชนก ประกบคู่ ปกรณ์ ฉัตรบริรักษ์ ในปี พ.ศ. 2559 ผลงานในเรื่อง เพียงชายคนนี้ไม่ใช่ผู้วิเศษ รับบท อนุศนิยา ผู้หญิงแข็งแกร่งในทุกครั้งยกเว้นความรักจากพระเอก ประกบคู่กับ เจมส์ มาร์ สำหรับการแสดงในละครเรื่องนี้ คิมเบอร์ลี่ได้รับการเสนอชื่อเข้าชิง MAYA Award 2017 ในสาขา ดารานำหญิงขวัญใจมหาชน และ Darainside Award 2017 ในสาขาดารานำหญิงยอดนิยมดีเด่นแห่งปี และปีต่อมา พ.ศ. 2560 รับบท พิมพ์ลภัส เรื่อง บ่วงหงส์ นางแบบสาวครอบครัวล้มละลายต้องไปทำงานที่โรงแรมของพระเอก ประกบคู่กับ จิรายุ ตั้งศรีสุข ยังได้รับการเสนอชื่อเข้าชิง Darainside Award 2018 ในสาขาดารานำหญิงยอดนิยมดีเด่นแห่งปี ในปี พ.ศ. 2561 ละครแนวบู๊แอคชั่นดราม่า คมแฝก รับบท อัญชัน ราชสีห์ ประกบคู่ ปริญ สุภารัตน์ ได้รับการเสนอชื่อเข้าชิง คมชัดลึก อวอร์ด ครั้งที่ 15 และ Daradaily Award 2019 ในสาขานักแสดงหญิงยอดนิยม และในปีต่อมา พ.ศ. 2562 ทองเอก หมอยา ท่าโฉลง ละครคอมเมดี้เกร็ดความรู้ยาสมุนไพรไทย ประกบคู่ มาริโอ้ เมาเร่อ ได้รับการเสนอชื่อเข้าชิง MAYA Award 2019 ในสาขาดารานำหญิงขวัญใจมหาชน และและยังรับรางวัลจาก สีสันบันเทิงอวอร์ด 2019 ในสาขารางวัลคู่ปังแห่งปี ในปี พ.ศ. 2563 ในเรื่อง ดั่งดวงหฤทัย แนวโรแมนติก-ดราม่า รับบท เจ้าหญิงทรรศิกา ประกบคู่ เจษฎาภรณ์ ผลดี ละครเรื่องนี้คิมเบอร์ลี่ได้รับรางวัล JAPAN EXPO THAILAND 2020 สาขารางวัลผู้มีความโดดเด่นด้านการแสดงในละคร หรือ ภาพยนตร์ที่มีเนื้อหาการประชาสัมพันธ์ญี่ปุ่น (ฝ่ายหญิง) และในปีต่อมา พ.ศ. 2564 อีกหนึ่งผลงานที่ถือว่าเป็นบทที่ท้าท้ายเลยทีเดียว ในบทบาทการแสดงของสาวคิมเบอร์ลี่ เป็นการรับบทบาทฝาแฝดครั้งแรก ในเรื่อง สองเสน่หา รับบท เดือนหยาด และ พิลาสลักษณ์ แฝดพี่แฝดน้องที่นิสัยแตกต่างกันสุดขั้ว และได้มาประกบคู่กับ เจมส์ มาร์ อีกครั้ง และเรื่องนี้ทำให้ผลงานการแสดงของเธอได้รับรางวัล Content Asia Awards 2021 สาขา Best Female Lead in a TV Programme (นักแสดงนำหญิงยอดเยี่ยม) และยังได้รับรางวัลจากสีสันบันเทิงอวอร์ด 2021 สาขา นักแสดงนำหญิงยอดเยี่ยมแห่งปี ในผลงานละครเรื่อง สองเสน่หา